CELEX: 52019PC0474
Language: sk
Date: 2019-10-17
Title: Návrh NARIADENIE RADY o rozdelení rybolovných možností na základe protokolu, ktorým sa vykonáva dohoda o partnerstve v odvetví rybolovu medzi Senegalskou republikou a Európskou úniou

EURÓPSKA KOMISIA
            V Bruseli17. 10. 2019
            COM(2019) 474 final
            2019/0227(NLE)
            Návrh
            NARIADENIE RADY
            o rozdelení rybolovných možností na základe protokolu, ktorým sa vykonáva dohoda o partnerstve v odvetví rybolovu medzi Senegalskou republikou a Európskou úniou
            
               
         
         
            
                DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               
                  Komisia na základe relevantných smerníc na rokovania
                     1
                   rokovala s vládou Senegalskej republiky (ďalej len „Senegal“) s cieľom uzavrieť nový protokol k platnej dohode o rybolove. Na záver týchto rokovaní bol 19. júla 2019 parafovaný nový protokol. Protokol sa vzťahuje na obdobie piatich rokov odo dňa začiatku jeho predbežného uplatňovania, t. j. odo dňa jeho podpísania, ako sa uvádza v jeho článku 16.
               
               
                  V protokole sa pre plavidlá Únie stanovujú tieto rybolovné možnosti:
               
            
            
               –28 mraziarenských plavidiel na lov tuniakov vakovou sieťou,
            
            
               –10 lodí s návnadou, 
            
            
               –5 plavidiel na lov lovnou šnúrou, 
            
            
               –2 plavidlá na lov vlečnou sieťou.
            
            
               
                  Mal by sa stanoviť kľúč, na základe ktorého sa tieto rybolovné možnosti rozdelia medzi členské štáty.
               
            
            
               •Súlad s existujúcimi ustanoveniami v tejto oblasti politiky
            
            
               
                  V súlade s prioritami reformovanej rybárskej politiky
                     2
                   poskytuje nový protokol plavidlám Únie rybolovné možnosti v senegalských vodách na základe najlepších dostupných vedeckých odporúčaní a v súlade s odporúčaniami Medzinárodnej komisie pre zachovanie atlantických tuniakov (ICCAT). V tomto novom protokole sa zohľadňujú výsledky hodnotenia aktuálneho protokolu (2014 – 2019) a perspektívneho posúdenia možnosti uzavrieť nový protokol. Obe hodnotenia vykonali externí odborníci. Protokol okrem toho umožní Európskej únii a Senegalu užšie spolupracovať na presadzovaní zodpovedného využívania rybolovných zdrojov v senegalských vodách a podporovať úsilie Senegalu o rozvoj svojho odvetvia rybolovu, a to v záujme oboch strán. 
               
            
            
               •Súlad s ostatnými politikami Únie
            
            
               
                  Rokovanie o novom protokole k dohode o partnerstve v odvetví rybolovu so Senegalom je súčasťou vonkajšej činnosti Únie vo vzťahu k africkým, karibským a tichomorským krajinám (AKT) a zohľadňujú sa v ňom predovšetkým ciele Únie v oblasti dodržiavania demokratických zásad a ľudských práv.
               
               
                  Hospodárska činnosť v rámci odvetvia rybolovu v Senegale by prispela k riešeniu základných príčin nelegálnej migrácie, hoci len na miestnej úrovni.
               
            
            
               1.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               Zvoleným právnym základom je Zmluva o fungovaní Európskej únie, v ktorej sa v článku 43 ods. 3 stanovuje, že Rada na návrh Komisie prijíma opatrenia týkajúce sa prideľovania rybolovných možností. 
            
            
               •Subsidiarita (v prípade inej ako výlučnej právomoci)
            
         
         
            
               Oblasť politiky patrí do výlučnej právomoci. 
            
            
               2.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
            
               
                  Konzultácie so zainteresovanými stranami sa uskutočnili v rámci hodnotení ex post a ex ante prípadného nového protokolu medzi Úniou a Senegalom. Na technických zasadnutiach sa uskutočnili aj konzultácie s expertmi z členských štátov a odvetvia. Z týchto konzultácií vyplynulo, že pre Úniu aj Senegal je obojstranne výhodné uzavrieť nový protokol k dohode o partnerstve v odvetví rybolovu.
               
            
            
               •Konzultácie so zainteresovanými stranami
            
            
               
                  V rámci hodnotenia prebehli konzultácie s členskými štátmi, zástupcami odvetvia, medzinárodnými organizáciami, zástupcami občianskej spoločnosti, ako aj senegalskými úradmi pre rybárstvo. Konzultácie prebehli aj v rámci Poradnej rady pre diaľkové flotily.
               
            
            
               •Získavanie a využívanie expertízy
            
            
               Na predbežné a následné hodnotenia podľa článku 31 ods. 10 nariadenia o spoločnej rybárskej politike využila Komisia nezávislého konzultanta. 
            
            
               3.VPLYV NA ROZPOČET
            
            
               Návrh nariadenia nemá žiadny vplyv na rozpočet Únie.
            
            
               4.ĎALŠIE PRVKY
            
            
               •Plány vykonávania, spôsob monitorovania, hodnotenia a podávania správ
            
            
               Tento postup sa začína súbežne s postupmi týkajúcimi sa rozhodnutia Rady o podpísaní v mene Únie protokolu k dohode o partnerstve v odvetví rybolovu medzi Senegalskou republikou a Európskou úniou, ako aj rozhodnutia Rady o jeho uzavretí. Toto nariadenie sa musí začať uplatňovať od momentu, keď možno začať vykonávať rybolovné činnosti na základe dohody, t. j. v deň začatia predbežného uplatňovania protokolu. 
            
            
               2019/0227 (NLE)
            
            
               Návrh
            
            
               NARIADENIE RADY
            
            
               o rozdelení rybolovných možností na základe protokolu, ktorým sa vykonáva dohoda o partnerstve v odvetví rybolovu medzi Senegalskou republikou a Európskou úniou
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 43 ods. 3,
            
            
               so zreteľom na návrh Európskej komisie,
            
         
         
            
               keďže:
            
            
               (1)Rada 2. marca 2015 prijala rozhodnutie (EÚ) 2015/384
                  3
                o uzavretí dohody o partnerstve v odvetví rybolovu medzi Senegalskou republikou a Európskou úniou (ďalej len „dohoda“)
                  4
               . Táto dohoda nadobudla platnosť 20. novembra 2014 a je stále v platnosti.
            
            
               (2)Platnosť aktuálneho vykonávacieho protokolu k dohode uplynie 19. novembra 2019.
            
            
               (3)V súlade s rozhodnutím Rady 2019/.../EÚ
                  5
                bol 19. júla 2019 parafovaný nový protokol, ktorým sa vykonáva dohoda (ďalej len „protokol“).
            
            
               (4)Rybolovné možnosti stanovené v protokole by sa mali rozdeliť medzi členské štáty na celé obdobie jeho uplatňovania.
            
            
               (5)Protokol sa bude predbežne uplatňovať od dátumu jeho podpísania v záujme urýchleného začiatku rybolovných činností plavidiel Únie. Preto by sa toto nariadenie malo uplatňovať od toho istého dátumu,
            
            
               PRIJALA TOTO NARIADENIE:
            
            
               Článok 1
            
            
               Rybolovné možnosti stanovené na základe Protokolu, ktorým sa vykonáva dohoda o partnerstve v odvetví rybolovu medzi Senegalskou republikou a Európskou úniou (ďalej len „protokol“), sa medzi členské štáty rozdeľujú takto:
            
            
               a)mraziarenské plavidlá na lov tuniakov vakovou sieťou:
            
            
               Španielsko:
                     
                     [16]
                     plavidiel,
            
            
                  Francúzsko:
                     
                     [12]
                     plavidiel;
            
            
               b)lode s návnadou: 
            
            
               Španielsko: 
                     
                     [8]
                     plavidiel,
            
            
               Francúzsko: 
                     
                     [2]
                     plavidlá;
            
            
               c)plavidlá na lov lovnou šnúrou:
            
            
               Španielsko:
                     
                     [3]
                     plavidlá,
            
            
               Portugalsko:
                     
                     [2]
                     plavidlá;
            
            
               d)plavidlá na lov vlečnou sieťou: 
            
            
               Španielsko: 
                     
                     [2]
                     plavidlá.
            
         
         
            
            
               Článok 2
            
            
               Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            
            
               Uplatňuje sa odo dňa začatia uplatňovania protokolu.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  
                        Prijaté na zasadnutí Rady pre poľnohospodárstvo a rybárstvo 15. júla 2019.
               
               
                  
                     (2)
                  
                        Ú. v. EÚ L 354, 28.12.2013, s. 22.
               
               
                  
                     (3)
                  
                        Rozhodnutie Rady (EÚ) 2015/384 z 2. marca 2015 o uzavretí Dohody o partnerstve v oblasti udržateľného rybolovu medzi Európskou úniou a Senegalskou republikou a jej vykonávacieho protokolu v mene Európskej únie (Ú. v. EÚ L 65, 10.3.2015, s. 1).
               
               
                  
                     (4)
                  
                        Dohoda o partnerstve v oblasti udržateľného rybolovu medzi Európskou úniou a Senegalskou republikou (Ú. v. EÚ L 304, 23.10.2014, s. 3).
               
               
                  
                     (5)
                  
                        Rozhodnutie Rady (EÚ) 2019/... z … … (Ú. v. EÚ L ..., ..., s. …).